પ્રમુખ પદગ્રહણ કરતા વકતુબેન મકવાણાએ જિલ્લા પંચાયત ક્ષેત્રની પ્રજાકિય કામગીરી અંગે અમારા ‘લોકસંસાર’ દૈનિકના પ્રતિનિધિ ભુપતભાઈ દાઠીયા સાથે વાતચીત કરતા જણાવ્યુ હતુ કે, જિલ્લા પંચાયત ક્ષેત્ર તળેના ગ્રામ્ય વિસ્તારોના રોડ રસ્તા, પીવાના પાણી, સ્ટ્રીટ લાઈટો અને મહિલા ઉત્કર્ષની વિવિધ પ્રવૃતિઓને પ્રથમ પ્રાધાન્યતા આપવામાં આવશે. આ ઉપરાંત તેમણે એવી વિગત જણાવી કે ગુજરાત સરકારની પ્રજાલક્ષી વિકાસ અને ગ્રામ્ય ઉત્થાન માટેની જે જે યોજનાઓ હશે તે યોજનાઓનો લોકો ખુબ સરળતાથી લાભ લઈ શકે તે માટે પ્રજાલક્ષી યોજનાઓ છેવાડાના માનવી સુધી પહોંચાડી લોકો સરકાારની આવી યોજનાઓનો વધુને વધુ લાભ મેળવે તે માટેના સદ્યન પ્રયાસો હશે. મહિલાઓના શિક્ષણ માટે વધુ ભાર અપાશે આમ પ્રજાલક્ષી કામની વિગતો આપી હતી.